text: Tegelikult pole Hundi ignoreerimine ainult Hunti puudutav probleem. Eesti spordi hindamissüsteemis maksab kentsakal kombel isegi marginaalseima ala tiitlivõit rohkem kui maailmaalal esitosina piirile küündimine. Et sellist ebaõiglust tasandada, olgu siin kahe viimase kümnendi pingerida nendest Eesti sportlastest, kel pole alavaliku või Eesti kodakondseks olemise tõttu lootustki olümpiavõitjaks või maailmameistriks tulla või kelle alal on olümpiavõidust ja maailmameistritiitlist palju ihaldatumaid võite.